**Финансова обосновка към проекта за Наредба за изменение и допълнение на Наредба № 16**

/чл. 19, ал.4б от Проекта на Наредба №16 за определянето и администрирането на местните такси и цени на услуги на територията на Община Априлци/

Таксата се заплаща за ползване на площ - общинска собственост, върху която се организира на открито „Празник на сланината и греяната ракия”.

Видно от изготвения Проект на Наредба, предложението е да се определи такса с Наредба №16 за определянето и администрирането на местните такси и цени на услуги на територията на Община Априлци, утвърдена от Общински съвет- Априлци.

Община Априлци осъществява организацията и контрола на „Празник на сланината и греяната ракия” чрез служители от общинска администрация на терени – общинска собственост, определени от Общински съвет за провеждане на неделен пазар и „празник на сланината и греяната ракия”, като за целта е закупила следните дълготрайни материални активи: Земя на стойност 142 855 лева, сграда на стойност 11 158 лева, както и за почистване, насипване и подравняване на терена в размер на 205 487,85 лева.

Разходи за организация на гореописания празник са както следват:

1. Техническо обезпечаване на събитието в размер на 1500 лева;

2. Културна програма в размер на 6500 лева;

3. Атракции в размер на 1500 лева;

Средствата необходими за цялото реализиране на празника са на общо стойност 9500 лева.

Видно от гореизброените разходи за дълготрайни материални активи са в общ размер на 359 499,85 лева и за организация на празника в общ размер на 9500 лева, с Проекта на Наредба №16 предлагаме таксата за ползване на площ за „Празника на сланината и греяната ракия” е в размер на **30,00** лева с включено ДДС на квадратен метър.

**………………………………..**

**ИНЖ. ТИХОМИР КУКЕНСКИ**

*Кмет на Община Априлци*